b'\n_START_ARTICLE_\nAgnosticizem\n_START_SECTION_\nAgnosticizem in ateizem\n_START_PARAGRAPH_\nAgnosticizem se od ateizma razlikuje v tem, da slednji zagovarja stali\xc5\xa1\xc4\x8de o neobstoju boga, medtem ko agnosticizem tega ne trdi. Agnosticizem namre\xc4\x8d zavzema enako distanco do trditve o obstoju boga kot do tiste o njegovem neobstoju. Teisti\xc4\x8dnih in ateisti\xc4\x8dnih dogem ne sprejema, a jih hkrati ne negira, dvomi le v mo\xc5\xbenost dokon\xc4\x8dnega spoznanja obeh pogledov._NEWLINE_Medtem ko nekateri agnostiki trdijo, da ni mo\xc4\x8d imeti \xc2\xbbabsolutnega\xc2\xab\xc2\xa0ali \xc2\xbbgotovega\xc2\xab\xc2\xa0spiritualnega v\xc3\xa9denja, drugi dopu\xc5\xa1\xc4\x8dajo mo\xc5\xbenost, da je tak\xc5\xa1no v\xc3\xa9denje mo\xc4\x8d imeti, a trdijo, da ga sami nimajo. V obeh primerih pa agnosticizem zajema skepticizem do verskih trditev, prav tako pa tudi do ateisti\xc4\x8dnih predpostavk o neobstoju boga.'